Document ID: 32000R1533

Uredba Komisije (ES) št.1533/2000
z dne 13. julija 2000
o spremembi Uredbe (ES) št. 1485/96 o podrobnih pravilih glede uporabe Direktive Sveta 92/109/EGS v zvezi z izjavo kupca o posebni rabi nekaterih snovi, ki se uporabljajo za nedovoljeno proizvodnjo mamil in psihotropnih snovi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/109/EGS z dne 14. decembra 1992 o proizvodnji in dajanju v promet nekaterih snovi, ki se uporabljajo za nedovoljeno proizvodnjo mamil in psihotropnih snovi [1], kakor je bila nazadnje spremenjena z Direktivo Komisije 93/46/EGS [2] in zlasti člena 10 Direktive,
ob upoštevanju naslednjega:
(1) Uredba Komisije (ES) št. 1485/96 z dne 26. julija 1996 o podrobnih pravilih za uporabo Direktive Sveta 92/109/EGS v zvezi z izjavo kupca o posebni rabi nekaterih snovi, ki se uporabljajo za nedovoljeno proizvodnjo mamil in psihotropnih snovi [3], predpisuje vzorce obrazcev izjav o uporabi za enkratne ali večkratne transakcije.
(2) Zaradi težav, ki nastanejo, ker nosilci dejavnosti uporabljajo neusklajene vzorce obrazcev in vse uradne jezike Skupnosti, je treba določiti enoten vzorec obrazca za vse nosilce dejavnosti, da bi lahko organi držav članic preverjali izjave.
(3) Čeprav večina pristojnih organov izda odobritve z omejenim trajanjem, ta omejitev ni navedena v vzorcu obrazca, določenem v prilogi Uredbe, posledica česar je, da lahko podjetje, kljub temu, da ravna v dobri veri, dobavi snovi skupine 1 ali 2 podjetju, kateremu je dovoljenje že poteklo. Zato je treba na obrazcih vzorca izjav navesti vse datume poteka veljavnosti.
(4) Določbe te Uredbe v skladu z mnenjem odbora, ustanovljenim v skladu s členom 10 Uredbe Sveta (EGS) št. 3677/90 z dne 13. decembra 1990 o ukrepih, ki jih je treba sprejeti, da se prepreči uporaba nekaterih snovi za nedovoljeno proizvodnjo mamil in psihotropnih snovi [4], kakor je bila nazadnje spremenjena z Uredbo Komisije (EGS) št. 3769/92 z dne 21. decembra 1992 [5] in kot je navedeno v Direktivi 92/109/EGS -
SPREJELA NASLEDNJO UREDBO:
Člen 1
Uredba (ES) št. 1485/96 se spremeni na naslednji način:
1. Drugi odstavek člena 1 se nadomesti z naslednjim besedilom:
"2. Izjava mora ustrezati vzorcu obrazca, določenem v točki 1 Priloge k tej uredbi. Če gre za pravne osebe, mora biti izjava napisana na pisemskem papirju z glavo."
2. Drugi odstavek člena 2 se nadomesti z naslednjim besedilom:
"2. Izjavo je treba uskladiti z vzorcem obrazca, določenim v točki 2 Priloge k tej uredbi. Če gre za pravne osebe, mora biti izjava napisana na pisemskem papirju z glavo."
3. Priloga je nadomeščena s priloženo prilogo.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. julija 2000

Labels: 10
0
3
1